HŽ serija 7221
HŽ serija 7221 (nadimak Šinobus) serija je dizelskih motornih vlakova Hrvatskih željeznica. Vlakove je proizvodila tvornica GOŠA  iz Srbije, a serija je izgrađena u periodu 1959. do 1969. godine. Namjenjeni su za promet na lokalnim prugama.

Dvodijelni dizelski motorni vlakovi sastoje se od motornoga vagona oznake
7221 i prikolice oznake 4221. Osovinski raspored jest (1A) + 2. Građeni su za najveću voznu brzinu od 90 km/h. Daljinsko upravljanje omogućava spajanje do četiriju garnitura i upravljanje njima s jednoga upravljačkog mjesta.

Dizelski motorni vlakovi serije HZ 7221 opremljeni su četverotaktnim Dieselovim motorom sa šest cilindara. Prijenosnik snage je mehanički. Na oba kraja motornoga vagona ugrađena su mjesta za strojovođu s upravljačkim uređajima i instrumentima, pa je u oba smjera moguće voziti
nesmetano bez okretanja motornoga vagona.

Izvan redovne uporabe
Šinobus je izbačen iz redovitog prometa i zamijenjen je na svim linijama sa Šveđanima. Povremeno se još koristi kao ispomoć. Nekoliko otpisanih garnitura još postoji na karlovačkom kolodvoru i dvije u Vinkovcima.

Tehničke karakteristike
 Graditelj: Goša, Smederevska Palanka, Srbija
 Godina izgradnje: 1959-1969.
 Sastav garniture: M + P
 Osovinski raspored: 1A+2
Dieselov motor: Büssing U10
 Snaga Dieselova motora: 110 kW
 Najveća brzina: 90 km/h
 Duljina preko odbojnika (motorni vagon/garnitura):  13300 mm/26600 mm
 Širina vagonskog sanduka: 3000 mm
 Najveća visina od GTR: 3300 mm
 Ukupna masa vlaka (motorni vagon/garnitura): 15,2 t/25,4 t
 Najveće osovinsko opterećenje (garnitura): 9,35 t/os

Izvori
 Ivan Švaljek, Tomislav Kožulj, Miljenko Bošnjak: Tehničko-eksploatacijski pokazatelji i značajke vučnih vozila Hrvatskih željeznica, Zagreb, 2003.
 Tehničke karakteristike vučnih vozila, stranica Hrvatskih željeznica
 dizelski motorni vlak serije 7221

Motorni vlakovi
Željeznički promet u Hrvatskoj
Željeznička vozila